**З А П О В Е Д**

№РД-20-50/21.02.2020 г.

На основание чл. 32 ал.1 във връзка с чл. 31, ал.1, т.1 от Закона за администрацията, чл. 128 от Закона за ветеринарномедицинската дейност, Заповед №РД11-252/23.01.2020г. на изпълнителния директор на Българска агенция по безопасност на храните/БАБХ/ и Решение на Областната епизоотична комисия обективирано в Протокол №РД-18-30/20.02.2020 г.

**Н А Р Е Ж Д А М:**

**І. Кметовете на общини:**

1.Да свикат заседания на Общинските епизоотични комисии в следния график:

- Община Кюстендил- 25.02.2020г.

- Община Дупница – 26.02.2020г.

- Община Трекляно- 25.02.2020г.

- Община Невестино- 26.02.2020г.

- Община Бобошево- 27.02.2020г.

- Община Сапарева баня- 26.02.2020г.

- Община Кочериново- 26.02.2020г.

- Община Рила – 27.02.2020г.

- Община Бобов дол- 27.02.2020г.

2.С оглед изпълнението на мерките заложени в Плана за контрол и предотвратяване разпространението на заболяването Африканска чума по свинете в Република България през 2020г. и промените в Закона за ветеринарномедицинската дейност на общинските епизоотични комисии да присъства представител на ОДБХ Кюстендил за изготвяне на графици за провеждане на разяснителната кампания сред населението с кметовете на населени места.

3. Да забранят провеждането на изложби, пазари или други събирания на домашни или други птици на територията на общините;

4. Да забранят отглеждането на открито на домашни птици от всички видове и категории до отмяна на настоящата заповед;

5. Да забранят достъпа на външни лица и любителския риболов във водоемите и местата, обитавани от диви мигриращи птици;

6. Да разпоредят на кметовете на населени места и кметските наместници да следят за спазване на мерките за биосигурност от страна на собствениците на птицевъдни обекти.

7. Да уведомят собствениците и управителите на птицевъдни обекти и „задни дворове”:

- да не допускат излизането на птици извън помещенията за отглеждане;;

- да не допускат съвместно отглеждане на домашни патици и гъски с други домашни птици;

- да не допускат контакт между птици, живеещи в дивата природа и домашни птици;

- фуражът, предназначен за изхранване на птици да се съхранява в закрити помещения;

- да уведомяват незабавно ветеринарния лекар, обслужващ птицевъдния обект или кмета на населеното място за всяко отклонение в здравословното състояние на птиците;

**ІІ. Директорът на Регионална дирекция по горите гр. Кюстендил и ръководителите на ловно-рибарските сдружения** да организират засилено претърсване за откриване на трупове на прелетни, диви и водоплаващи птици. При откриване на такива, незабавно да се сигнализира в Областна дирекция по безопасност на храните /ОДБХ/ на тел. 078 550630 и 0887215236.

**ІІІ.Органите на Министерството на вътрешните работи** да извършват контрол при придвижване на живи птици, като за всяко констатирано нарушение уведомяват незабавно ОДБХ на тел. 078 550630 и 0887215236;

**ІV. Директорът на ОДБХ гр. Кюстендил** да организира:

1.Извършване на проверки в стопанствата за отглеждане на птици за въведените мерки за биосигурност

2.Извършване на проверки за изпълнението на приетата програма за надзор на болестта инфлуенца при домашни и диви птици в България през 2019-2021г., както и заповед № РД 11-2204/30.10.2018г. изменена и допълнена със заповед №РД 11-2266/09.11.2018г. на изпълнителния директор на БАБХ.

3.Провеждане на информационни кампании за собствениците на домашни птици, ловците и ветеринарномедицинските специалисти, онтосно спазване на мерките за биосигурност в птицевъдните обекти.

4. На общинските епизоотични комисии да присъства представител на ОДБХ Кюстендил за изготвяне на графици за провеждане на разяснителната кампания сред населението с кметовете на населени места, във връзка с промените в областта на ветеринарномедицинското законодателство, касаещи местната власт и собствениците на животни.

V. В случаи на заболяваемост и смъртност при птици да се информира обслужващия ветеринарен лекар и ОДБХ гр. Кюстендил на телефони: 078550630; 078550631; 078550634 и 0887215236.

Контрол по изпълнение на настоящата заповед възлагам на д-р Матей Попниколов, заместник областен управител и инж. Стоян Саев, директор на ОДБХ гр. Кюстендил.

Настоящата заповед да се сведе до знанието на кметовете на общини и членовете на Областната епизоотична комисия за сведение и изпълнение.

**ВИКТОР ЯНЕВ (п)**

*Областен управител*